Diari Oficial de la Generalitat Valenciana


Sumari del DOGV 1450, del 26-12-1990 (1990/819775)

ORDRE de 29 de novembre de 1990, de la Conselleria d'Obres Públiques, Urbanisme i Transports, per la qual s'estableix el procediment per a la modificació de tarifes dels serveis públics regulars permanents d'ús general, de transport de viatgers per carretera.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/11/29/(2)/dof/vci/html**

### Dades del document

Número de DOGV
:   1450

Data del DOGV
:   26-12-1990

Secció del DOGV
:   DISPOSICIONS GENERALS

Número del document
:   1990/819775


Data del document
:   29-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 29 de novembre de 1990, de la Conselleria d'Obres Públiques, Urbanisme i Transports, per la qual s'estableix el procediment per a la modificació de tarifes dels serveis públics regulars permanents d'ús general, de transport de viatgers per carretera.  
Les tarifes corresponents als serveis públics regulars permanents d'ús general, de transport de viatgers per carretera són revisades anualment per adaptar-les als costos de cada servei, tot això en compliment de la política de tarifes de la Comunitat Valenciana.  
Les variacions produïdes en els costos des de l?última adaptació de tarifes aconsellen l'establiment d'un procediment que garantesca una major rapidesa i eficàcia per a la seua nova revisió, i, per això, tenint en compte la competència exclusiva que la Generalitat Valenciana té en matèria dels transports terrestres l'itinerari dels quals discórrega íntegrament dins dels límits territorials, mitjançant aquesta Ordre s'estableix el mencionat procediment de revisió de tarifes.  
Per això, fent ús de les atribucions que em confereix l'article 35 e) de la Llei de Govern Valencià, i el Decret 158/1987, de 21 de setembre, del Consell de la Generalitat Valenciana, ordene,  
Article primer  
Per a l'any 1991, les empreses concessionàries de serveis públics regulars de transport de viatgers, equipatges i encàrrecs per carretera l?itinerari dels quals tanscórrega íntegrament pel territori de la Comunitat Valenciana podran incrementar les seues tarifes d'acord amb el procediment següent:  
1. La Direcció General de Transports dictarà resolució en què s?establiran els coeficients de variació que s'hauran d'aplicar per a l'actualització de la fórmula polinòmica corresponent, i els mínims de percepció i suplement per aire condicionat.  
2. A aquelles empreses que s'hagueren acollit amb anterioritat al procediment de revisió individualitzada es procedirà a la revisió d'ofici de la seua fórmula polinòmica i a la fixació de l'augment que resulte, tot això d'acord amb el que estableix en l'apartat anterior  
3. Les empreses concessionàries que vulguen realitzar per primera vegada la revisió individualitzada de les seues tarifes, o aquelles que, havent-ho fet amb anterioritat, vulguen una revisió de la seua fórmula polinòmica per considerar que aquesta ha tingut modificacions substancials, hauran de sol·licitar la seua revisió, i adjuntaran a l?escrit de sol·licitud un estudi econòmic de cada concessió per a la qual es demana un augment, i el quadre de descomposició de costos, el format del qual serà facilitat en els Serveis Territorials de la Direcció General de Transports.  
Article segon  
Les empreses concessionàries que es troben compreses en el número 3 de l'article anterior disposaran d'un termini de 60 dies, comptats a partir de l'endemà al de la publicació en el Diari Oficial de la Generalitat Valenciana de la Resolució a què fa referència el número 1 de l'article primer, per a presentar les sol·licituds de revisió de tarifes davant la Direcció General de Transports.  
Dins del mateix termini, les empreses concessionàries podran, quan circumstàncies específiques així ho aconsellen, sol·licitar l'aplicació de tarifes essencials per als dies festius, cosa que podrà ser autoritzada per la Direcció General de Transports si quedés justificada suficientment l?esmentada aplicació.  
Article tercer  
Les empreses que siguen titulars de diverses concessions els serveis de les quals discórreguen principalment dins d'una mateixa comarca i tinguen tarifes viatger- quilòmetre diferents per a cadascuna d'aquestes concessions, podran sol·licitar a la Direcció General de Transports la igualació de les seues tarifes, sempre que l'increment mitjà de totes no excedesca els límits que s'establesquen en la Resolució citada en el número 1 de l'article primer.  
Article quart  
A les empreses concessionàries que disposen de vehicles proveïts d'aire condicionat i que hagen sol·licitat amb anterioritat l'aplicació de suplement de tarifes per aquest concepte, se'ls revisarà d'ofici aquest, d'acord amb la fórmula que s'establesca per Resolució de la Direcció General de Transports.  
Aquelles empreses concessionàries que tot i disposant de vehicles amb aire condicionat no hagueren sol·licitat amb anterioritat l?aplicació del corresponent suplement de tarifes, podran demanar aquesta aplicació dins del termini previst en l'article segon d'aquesta ordre.  
Una vegada aprovats els esmentats suplements, en els quadres de tarifes exposats al públic s'haurà de fer constar els serveis amb vehicles dotats d'aire condicionat autoritzats per al cobrament de suplement de tarifes per aquest concepte.  
Article cinqué  
Una vegada autoritzat l'augment corresponent per qualsevol dels procediments previstos en l'article 1r. d'aquesta Ordre, les empreses concessionàries hauran de sotmetre a l'aprovació del Serveis Territorials de la Direcció General de Transports els quadres de tarifes per a la seua aplicació, ela quals inclouran totes les pujades autoritzades, inclosos els impostos corresponents, i també els suplements per aire condicionat i els cànons d'estació, si s'escau. Així mateix, les citades empreses hauran de presentar per a la seua aprovació un quadre de tarifes que continga les que resulten d'aplicar la reducció corresponent a pensionistes o a majors de 65 anys.  
En presentar els esmentats quadres de tarifes, les empreses concessionàries podran sol·licitar al servei territorial de transports corresponent l'arrodoniment del preu total per a tots els bitllets. L?esmentat arrodoniment es realitzarà per excés quan l'esmentat preu no supere les cent pessetes. En cas contrari es realitzarà per excés o per defecte al múltiple de cinc pessetes més pròxim, i en cap cas significarà variació de les tarifes bàsiques autoritzades en cada concessió.  
DISPOSICIONS FINALS  
Primera  
Queda derogada l'Ordre de 2 de març de 1990, de la Conselleria d'Obres Públiques, Urbanisme i Transports, en tot allò que s'opose al que disposa aquesta Ordre.  
Segona  
La Direcció General de Transports dictarà les instruccions que, si s'escau, calguen per a l'execució i el desplegament d'aquesta Ordre, que entra en vigor l?endemà de la publicació en el Diari Oficial de la Generalitat Valenciana.  
València, 29 de novembre de 1990.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI